Ion Vulcănescu

**Ion D. Vulcănescu** (n. 4 august 1916, Buzău – d. 8 noiembrie 1991, București), profesor de matematică și economist, a fost un instructor de Yoga din România, autorul cărții *Breviar practic HATHA-YOGA* din 1975, prima carte despre Yoga aparută și semnată de un român după 23 august 1944.

Licenţiat al Facultăţii de Matematică din Bucureşti, unde l-a avut ca profesor pe Dimitrie Pompeiu, Ion Vulcănescu a obţinut şi licenţa Facultăţii de Filozofie, avându-l ca profesor pe Nae Ionescu, cunoscut pentru simpatiile sale legionare. Între 1943-1948 a lucrat ca specialist în finanţe – funcţionar superior – în cadrul Ministerului de Finanţe, unde vărul său, Mircea Vulcănescu, era subsecretar de stat. A făcut parte așadar din cercurile de putere de dinaintea perioadei comuniste.

A făcut închisoare de două ori pentru activități anti-comuniste: în 1946-1947 și 1948-1964.

În anii 1968-1970 ține un curs de yoga la Universitatea din București, iar printre elevii lui s-au numărat Gregorian Bivolaru și psihologul Irina Holdevici.

Ion D. Vulcănescu s-a născut la 4 august 1916, la Buzău. Potrivit unei biografii online "pe linie paternă este din aceeaşi familie cu filosoful Mircea Vulcănescu. Tatăl său, Dumitru Vulcănescu, a călătorit şi studiat în India, apoi s-a stabilit în Turnu-Severin, ca avocat la Baroul Mehedinţi". Licenţiat al Facultăţii de Matematică din Bucureşti, unde l-a avut ca profesor pe Dimitrie Pompeiu, Ion Vulcănescu a obţinut şi licenţa Facultăţii de Filozofie, avându-l ca profesor pe Nae Ionescu, cunoscut pentru simpatiile sale legionare. Între 1943-1948 a lucrat ca specialist în finanţe – funcţionar superior – în cadrul Ministerului de Finanţe, unde vărul său, Mircea Vulcănescu, era subsecretar de stat.

A fost unul dintre iniţiatorii organizaţiei anticomuniste „Graiul sângelui”, înfiinţată în 1945, alături de ofiţeri ai Armatei Române şi simpatizanţi legionari. La 30 martie 1949, în urma judecării membrilor organizaţiei „Graiul sângelui”, este arestat şi condamnat la 25 de ani muncă silnică, fiind eliberat în 1964. A publicat: „Curs de filozofie matematică” (1940); „Calculul probabilităţilor şi problema tragerilor” (1942); „Dincolo de iluzii” (1943); „Breviar practic Hatha-Yoga” (1975); „Abecedar Hatha-Yoga” (1995) şi „Sunt cel ce sunt” (1996), ultimele două publicate postum. A murit la 9 noiembrie 1991.

## Familia

A fost verișor cu Mircea Vulcănescu.

Tatăl său, Dumitru Vulcănescu, a călătorit şi studiat în India, apoi s-a stabilit în Turnu-Severin, ca avocat la Baroul Mehedinţi.

## Despre Ion Vulcănescu

Mario-Sorin Vasilescu despre Ion Vulcănescu:

>
> Ion Vulcanescu, Dumnezeu sa-l ierte, a fost interesat de Yoga din tinerete.
>
>
> A fost detinut politic, inchis pentru a fi fost - motivul oficial, nu stim cat de real - sef de cuib legionar.
>
>
> Se spune ca in inchisoare a reusit sa ii faca pe colegii de suferinta sa faca faca fata moral si fizic incercarilor prin exercitii de Yoga. Daca e asa, tot respectul nostru.
>
>
> Lucrarea de care amintiti, si pe care prin regretatul ing. Madan, un mare si onest pionier al interesului pentru Yoga si pentru fenomenele conexe, pe nedrept uitat! - am putut-o citi in forma originala, era initial un opus masiv si cu destula informatie traditionala, dar care, trecand prin furcile cenzurii ideologice ale timpului, s-a "evaporat" pana la "carticica" aparuta la "Ceres". Oricum, este, in ordine cronologica, prima carte despre Yoga aparuta si semnata de un roman dupa 23 august 1944, si a treia dupa traducerea lucrararii "Cultura fizica hindusa" a lui Jatindra Chakraborty, prefatata de (pe atunci conf. univ.) Grigore Benetato, viitorul mare profesor si senior al fiziologiei romanesti, carte dedicata Salutului Soarelui si unora din variantele sale, si respectiv, tot o traducere, "Yoga" autorilor bulgari Asen Milanov si Ivanka Borisova, carte plina de erori tehnice si mai ales conceptuale dar care, de bine, de rau, e prima carte despre Yoga aparuta in epoca comunista.
>
>
> Cartea lui I. Vulcanescu, a precedat la noi "Yoga pe intelesul fiecaruia" (care initial era traducerea lucrarii "Yoga pour chacun" a lui Philip de Meric, elevul lui Sri Gatradyal Mahesh - a nu se confunda cu asa zisul maharishi Mahesh, patronul Meditatiei Transcendentale - dar care a trebuit, din constrangerea aceleiasi cenzuri, sa apara drept carte romaneasca semnata de dr. Carmen Galin si Filaret Ropceanu, in realitate cei doi traducatori), "Yoga" scrisa de fostul halterofil, prof. Lazar Baroga si Marta Baroga si, in fine, "Yoga in Carpati" a fizicianului Niculae Tufoi.
>
>
> Ca sa fim sinceri, "carticica" d-lui Vulcanescu, e cea mai cinstita si, tehnic vorbind, cea mai corecta dintre cele aparute in epoca ideologiei comuniste (exceptie, atat cat a mai ramas din textul lui Ph. de Meric).
>
>
> In rest, omul Vulcanescu, cu luminile si umbrele sale, a plecat. Sa-l lasam sa se odihneasca in pace.
>
>
>
>

Mihai Pelin despre Ion Vulcănescu:

>
> Aurel Aldea a fost arestat la 27 mai 1946, fiind acuzat că ar fi avut în subordine o organizaţie intitulată Graiul sângelui, înfiinţată de Ion Vulcănescu, fost secretar particular al lui Nicolae Rădescu, un aşa-zis Grup înarmat Sinaia, alcătuit din ofiţeri din batalionul de vânători de munte cantonat în localitate, care îndeplinea şi oficiul de gardă regală, şi din rămăşiţele fostelor batalioane de voluntari ardeleni, constituite în organizaţia Haiducii lui Avram Iancu, Divizia Sumanelor Negre, la conducerea căreia se afla Gavrilă Olteanu. (..)
>
>
> Pe Ion Vulcănescu l-am cunoscut personal în primăvara lui 1971. Era un personaj totalmente speriat, privea când înapoi, când în dreapta şi când în stînga de câte ori ne plimbam pe strada Icoanei, şi era dificil să-l captezi la o discuţie cât de cât coerentă. în cele din urmă mi-a spus că organizaţia Graiul sângelui nu existase de fapt, fiind un simplu proiect, descoperit de Siguranţă pe parcursul percheziţiilor efectuate în imobilul de pe strada Clopotarii Vechi nr. 4, după fuga lui Nicolae Rădescu din ţară. Bietul de el nu-şi închipuia nici o clipă că Siguranţa nu se va sfii să descindă şi la domiciliul unui fost prim-ministru. Ion Vulcănescu a făcut puşcărie degeaba. şi tot degeaba au fost acuzaţi de susţinerea lui şi fostul prim-ministru al României, în contumacie, şi fostul titular al Ministerului de Interne, în procesul consecutiv.
>
>
>
>

Prefața cărții *MIC STUDIU ASUPRA OMENIEI: (Un document istoric din anii 1980, România)*:

>
> Dr. ION D. VULCĂNESCU (1916 - 1991), doctor în matematici, specialist în marea finanță, filosof, vindecător, yoghin și oponent în timpul dictaturii comuniste, este una dintre figurile cele mai importante ale rezistenței noastre anticomuniste, începută imediat după 23 august 1944. A fost inițiatorul și organizatorul organizației naționale de rezistență „GRAIUL SÂNGELUI”. Despre ea, istoricul Florin Constantiniu scrie după 1989 în „O istorie sinceră a poporului român” că „alia orientări naționaliste cu vederi de centru stânga în domeniul economic”, iar, în epocă, Misiunea Britanică de la București o apreciază ca „o formă politică foarte nimerită pentru proiectul spiritual al României în momentul de față”, conform notei nr. 5546 din 14 mai 1946, a DGP. Din acest motiv a fost arestat și încarcerat de două ori: în 1946-1947 și 1948-1964.
>
>
> În închisoare de la Gherla, în 1959, împreună cu colegii de suferință, înființează PARTIDUL NAȚIONAL ROMÂN și organizația „OMUL LIBER”, în scopul mărturisit (și comunicat de turnători autorităților represive din penitenciar) de a-i forma pe tinerii deținuți politici pentru o viață democratică pe care spera a o regăsi după eliberare. În urma unei anchete ilegale, desfășurată doar în penitenciar, comandantul Iosif Domokoș îl „condamnă” în mod abuziv și profund ilegal la o detenție (în cadrul detenției!) cu o recluziune în subteranele închisorii, unde, fără aer, lumina zilei și soare, rămâne aproape doi ani de zile, la două etaje sub pământ, ceea ce îi va afecta sănătatea. Supraviețuiește în mod miraculos — era un loc unde nimeni nu putea rezista nici câteva zile — grație nu numai fermei credințe în Dumnezeu, ci și științei și practicării metodelor de yoga. E un „secret” pe care, din păcate, îl mărturisește fără să țină cont de consecințe, dimpotrivă, făcându-l public, deschis, atât prin exemplu personal, cât și prin întreaga sa operă. De aceea YOGA devine la rându-i „suspectă” și destinată a fi denigrată și exclusă din viața publică, la fel ca și autorul, familia și apropiații lui.
>
>
>
>

Prefața cărții "RĂSPUNS ÎNTÂRZIAT LA O PROBLEMĂ DE MESIANISM ŞI ISTORIE: CU MANIFESTUL PROGRAM „GRAIUL SÂNGELUI”, ELABORAT ÎN 1945 PENTRU GENERAŢII"

>
> Dr. ION D. VULCĂNESCU (04.08.1916, Buzău - 08.11.1991, București) este continuatorul unor solide tradiții spirituale și patriotice. Pe linie paternă, familia sa - Mircea Vulcănescu îi este văr - se urcă în legendă până la haiducul antiotoman mehedințean Iovan (Ion) Iorgovan. Format în beneficul climat interbelic, are norocul să fie elevul lui Nae Ionescu (filosofie), al marelui matematician Dimitrie Pompei și, grație preocupărilor esoterice și legăturilor tatălui său cu India - al yoghinului indian, foarte cunoscut în epocă, Dr. King.
>
>
> Doctor și cadru universitar la catedra de matematică a lui Pompei, elaborează un curs de filosofie a matematicii în 1940. În 1942, participă la campania din est cu regimentul 95 Infanterie Mehedinți, timp în care elaborează, în tranșee, lucrarea *CALCULUL PROBABILITĂȚILOR ȘI PROBLEMA TRAGERILOR*, editată tot în 1942 de „Revista geniului”.
>
>
> Între 1938-1948, ca funcționar superior în cadrul Ministerului de Finanțe, unde Mircea Vulcănescu era subsecretar de stat, se ocupă de finanțarea războiului și a marii industrii, de operațiile de bursă, relațiile cu străinătatea pentru a informa statul român despre economia mondială și reprezentându-l acolo unde avea participații.
>
>
>
>

Fragment din cartea RĂSPUNS ÎNTÂRZIAT LA O PROBLEMĂ DE MESIANISM ŞI ISTORIE: CU MANIFESTUL PROGRAM „GRAIUL SÂNGELUI”, ELABORAT ÎN 1945 PENTRU GENERAŢII, pagina 225:

>
> Este arestat în 1946, judecat și condamnat, efectuând un an pedeapsă la închisoarea de la Văcărești. Eliberat în 1947 organizează și participă împreună cu alți luptători la rezistența anticomunistă (..) În momentul celei de-a doua arestări, i se comunică printre înjurături admirative că pentru urmărirea lui fusese creată o brigadă specială cu care s-au cheltuit 2 milioane lei (vechi, adică buni). În 1950 este condamnat la împușcare, sentință comutată ulterior în muncă silnică. E eliberat în 1964 în urma protestelor ridicate în cadrul O.N.U., nu de către democrațiile occidentale, ci de ... Republica India. După eliberare Ion Vulcănescu refuză sistematic și categoric să relateze ce i s-a întâmplat în anii de detenție (singura mărturie personală o constituie fragmentele din piesa (Pariul).
>
>
> I se refuză dreptul de a se angaja ca profesor de matematici în orice formă de învățământ, așa că dă meditații la domiciliul elevilor (prin cooperativa „Deservirea” - 5 lei ora), plătind impozitul pe venit, dar nu și asigurările sociale, neavând carte de muncă și nici drept la pensie.
>
>
> În anii 1968-1970 ține un curs de yoga la Universitatea din București. Este contactat de Securitate, care îi propune colaborarea, interesată de puterile sale paranormale. Refuză. Comuniștii schimbă tactica. Sunt „încurajate” alte elemente precum Gregorian Bivolaru și chiar o elevă de-a lui, psihologul Irina Holdevici, foarte apreciată în cercurile C.C. ale U.T.C.
>
>
> În perioada anilor '70, la recomandarea unor elevi evrei (Nelu și Nadia GULIANKA, deveniți în Israel familia Galili Ari) din cercul de la Universitate, se pare că însuși Șef-Rabinul Moses Rosen a dorit să facă yoga cu Ion Vulcănescu. Într-un mod inexplicabil și destul de jignitor pentru Rabinul-Șef, Ion Vulcănescu a refuzat. Asta nu l-a împiedicat să aibă relații culturale cu dl. Moses Rosen, trimițându-i acestuia din lucrările sale, inclusiv ultima dintre ele, care spulbera orice acuzație de semitism ("Răspuns întârziat la o problemă de mesianism și istorie").
>
>
>
>
> Vindecarea miraculoasă a lui Sergiu Celibidache
>
>
>
>
> În 1976, Ion Vulcănescu reuşeşte să editeze “Breviar practic de Hatha Yoga”. Lucrarea este atacată de presa comunistă, care evident, îi refuză dreptul la replică.
> În aceeași perioadă se face cunoscut în anumite cercuri medicale prin vindecările miraculoase ale unor persoane, dintre care cea mai celebră rămâne dirijorul Sergiu Celibidache, cu care se și împrietenește și care vorbește extrem de laudativ despre el la TV (vezi interviul cu Marilena Rotaru).
>
>
> La cercul de la Universitate, Ion Vulcănescu o întâlnește pe viitoarea soție, Rodica Pop, ziaristă la „Flacăra”, critic de film și de teatru, căreia Securitatea îi pregătește drept „recompensă” (pentru devotamentul față de el) postul de dactilografă sau... femeie de serviciu. Marea iubire dintre ei, în ciuda diferenței de ani (30), devine un perpetuu subiect de studiu, admirație, bârfe și intrigi.
>
>
> Căsătoria din 1983, din timpul anchetei declanșate cu știința factorilor de conducere de la Sectorul Relațiilor Externe Bisericești al BOR, unde lucra logodnica sa ca traducător, transformă persecuția de rutină împotriva acesteia într-un adevărat război. Ion Vulcănescu se îmbolnăvește de inimă - insuficiență cardiacă. în ciuda apelurilor publice pentru un tratament în străinătate și în ciuda cererilor de azil politic (S.U.A. și Australia), Ion Vulcănescu moare în 1991, pe 8 noiembrie, la ora 6.00, la Spitalul Gh. Marinescu, unde este adus de urgență și netratat. Soției i se deschide dosar penal (ulterior închis) ca fiind „suspectă” de moartea lui. La autopsie, diagnosticul este miocardoscleroză.
>
>
> Atât. O viață de om. Atât?
>
>
> Crina - Monica BOCHIȘ
> (după relatările doamnei Vulcănescu)
>
>
> Notă: Urmează o sentință judecătorească în care este menționată și adresa: Str. Mămuleanu nr. 42
>
>
>
>

Gregorian Bivolaru despre Vulcănescu într-un interviu de presă:
BIVOLARU RUPE TACEREA - 06.05.2004 - Autor: DANIEL GORGONARU:

>
> Un bun prieten și inițiator în anumite taine ale sistemului HATHA YOGA a fost chiar și pentru mine regretatul profesor de matematică Ion Vulcănescu.
>
>
>
>

Irina Holdevici despre Vulcănescu într-un interviu în ziarul Puterea

>
> În tinereţe l-aţi cunoscut pe Gregorian Bivolaru?
>
>
> Da, l-am cunoscut în jurul anilor ’72-’73. El se învârtea prin cercurile de yoga legale. Era un tânăr care abia terminase şcoala, nu ştiu dacă avea sau nu bacalaureatul şi se tot învârtea şi spunea că are nu ştiu ce forţe. Nu s-a remarcat prin nimic, nu avea nimic care să mă intereseze.
>
>
> În schimb, îl cunoaşteţi pe Ion Vulcănescu (n.r. – profesorul lui Bivolaru), despre care aţi dat note informative Securităţii?
>
>
> El este altceva. Avea o faimă de Monte Cristo. Omul făcuse închisoare, nu ştiu exact pentru ce, ceva politic. După ce a ieşit din închisoare nu s-a încadrat nicăieri. Deşi era în vârstă, era un bărbat carismatic. În jurul lui circula o aureolă că ar fi nu ştiu ce maestru. Nu vreau să intru în detalii intime, dar ştiu că practica tantra yoga, faţă de care eu am unele rezerve. Nu cred că aceste tehnici sunt potrivite pentru societatea noastră, pentru tradiţia noastră românească. Mie ceva nu mi-a plăcut. I-am spus domnului Vulcănescu, la un moment dat, că nu-mi place chestia aceasta.
>
>
> A existat o rivalitate între cele două mişcări de yoga?
>
>
> Nu cred. Domnul Vulcănescu nu avea o mişcare, fiind cu tinichele multe de coadă. Nu avea cum să adune atâta lume în jurul domniei sale.
>
>
>
>

Relația cu Constantin Chiaburu:

Chiaburu s-a inscris la cursurile lui Sorin Mario Vasilescu. Apoi l-a schimbat cu un altul, Ion Vulcanescu, un mai bun practician, care scrisese o carte-breviar de Hata Yoga. Si desi acest Vulcanescu fusese condamnat politic, situatie in care functionau anumite interdictii tacite sau explicite, au organizat la Trustul Carpati un cerc de yoga. De ce acolo nu e nici un mister: se aflau in cercul de amici ai directorului, pe care-l cunoscuse demult, in imprejurari legate de profesie.

## Publicații

* *Breviar practic Hatha Yoga*, CERES, Bucureşti, 1975
* *Curs de filozofie matematică*, 1940
* *Calculul probabilităţilor şi problema tragerilor*, 1942
* *Dincolo de iluzii*, 1943
* *Breviar practic Hatha-Yoga*, 1975
* *Abecedar Hatha-Yoga*, 1995
* *Sunt cel ce sunt*, 1996 - *Sunt cel ce sunt*, Editura Mica Valahie, 2011 - recenzie - cover cover
* *MIC STUDIU ASUPRA OMENIEI: (Un document istoric din anii 1980, România)* - cover
* *Teatru: Moise, Iisus & Co ; Perpetuum mobile ; Pariul*, Editura Mica Valahie, 2013 - cover
* *RĂSPUNS ÎNTÂRZIAT LA O PROBLEMĂ DE MESIANISM ŞI ISTORIE: CU MANIFESTUL PROGRAM „GRAIUL SÂNGELUI”, ELABORAT ÎN 1945 PENTRU GENERAŢII*, Editura Mica Valahie, 2014 - recenzie - cover(sm) - cover - cover

## Note

1. ↑ 1,0 1,1 Guru Bivolaru a învăţat yoga de la un fost legionar, 4 februarie 2014, *Spynews.ro* - http://archive.is/xoQNa
2. ↑ http://www.gnspy.org/yoga\_in\_romania\_\_f138.html
3. ↑ https://mihaipelin.wordpress.com/2008/03/29/miscarea-nationala-de-rezistenta-%E2%80%93-o-constructie-cladita-pe-vant/ - http://archive.is/ni4Lx
4. ↑ http://www.exmisa.int.eu.org/viewtopic.php?p=985#p985
5. ↑ http://forum.softpedia.com/topic/94262-misa-bivolaru-pro-si-contra/page\_\_st\_\_7254#entry1899371
6. ↑ Dacă avea cineva de suferit din cauza notelor mele informative m-aş fi sinucis. Povestea unui informator al Securităţii care a ajuns general SRI., 2 martie 2011, Cristian Andrei, *Puterea* - http://www.ziare.com/bucuresti/stiri-actualitate/interviu-holdevici-irina-daca-avea-cineva-de-suferit-din-cauza-notelor-mele-informative-m-as-fi-sinucis-povestea-unui-informator-al-securitatii-care-a-ajuns-general-sri-2033705 - http://archive.is/QfyZt -
7. ↑ http://www.9am.ro/comunitate/forum/view\_topic/25055/PRESEDINTELE-BASESCU-DRUMUL-CU-SPINI-AL-UNUI-MARE-REFORMATOR/PRESEDINTELE-BASESCU-DRUMUL-CU-SPINI-AL-UNUI-MARE-REFORMATOR-pagina-56.html - http://archive.is/FDK2c

## Legături externe

* MISA BIVOLARU :: Prima sursa a "revelatiilor" lui GB: Vulcanescu!, Oct 06, 2007, *exmisa.int.eu.org*
* MISA BIVOLARU :: Cursurile MISA tiparite, yantre, mantre, initieri secrete » ion vulcanescu, *exmisa.int.eu.org*
* Yoga -- Romania înainte de '89, Mar 22, 2008, *exmisa.int.eu.org*
* http://forum.softpedia.com/topic/94262-misa-bivolaru-pro-si-contra/page\_\_st\_\_7254
* DESPRE NOI, ROMÂNII. În loc de prefaţă la cartea lui I. D. Vulcănescu, RĂSPUNS ÎNTÂRZIAT LA O PROBLEMĂ DE MESIANISM ŞI ISTORIE, 10 iulie 2014, *Ziaristi Online* - http://archive.is/krHMR
* Guru Bivolaru a învăţat yoga de la un fost legionar, 4 februarie 2014, *Spynews.ro* - http://archive.is/xoQNa